b'\n_START_ARTICLE_\nMakrofag\n_START_PARAGRAPH_\nMakrofagi su vrsta leukocitnih stanica \xc4\x8dovjekova tijela (i \xc5\xbeivotinjskog), koja je mikroskopski ve\xc4\x87a od neutrofilnih leukocita i \xc4\x8dija je osnovna zada\xc4\x87a \xc4\x8di\xc5\xa1\xc4\x87enje organizma od otpadnih tvari i borba protiv stranih tvari (antigena). Nastaju od monocita krvi, koji pak nastaju u ko\xc5\xa1tanoj sr\xc5\xbei i karakteristi\xc4\x8dnih su morfolo\xc5\xa1kih obilje\xc5\xbeja. Makrofagi su, na\xc5\xbealost, zaslu\xc5\xbeni za antrakozu i azbestozu, jer oni se kemota\xc4\x8dti\xc4\x8dki gibaju prema upalnim interleukinima (npr. IL-1) i podru\xc4\x8djima upale i "jedu" (gr\xc4\x8d. fagein>fag - jesti) strane \xc4\x8destice, pa nastaje plu\xc4\x87na antrakoza (ne uspjevaju razgraditi sadr\xc5\xbeaj). Na\xc5\xbealost, sudjeluju i u procesu ateroskleroze ("pjenu\xc5\xa1ave stanice"). Nalaze se kao sastavni dio u mnogim organima.\n_START_SECTION_\nMakrofagi u ljudskom tijelu\n_START_PARAGRAPH_\nPripadaju mononuklearnom fagocitnom sustavu._NEWLINE_Makrofagi su sastavni dio stani\xc4\x8dja sredi\xc5\xa1njeg \xc5\xbeiv\xc4\x8danog sustava gdje se nazivaju mikroglija, zatim u jetri Kupferove stanice, u ko\xc5\xbei se zovu histiociti te su dio monocito-makrofagnog sustava\n_START_SECTION_\nFunkcija makrofaga\n_START_PARAGRAPH_\nFagocitoza - "jedenje" stranih tvari. Ovim procesom se mo\xc5\xbee pojesti cijela bakterija npr. Legionella pneumophila._NEWLINE_Pinocitoza - "pijenje" vode, sprema se u endosome._NEWLINE_Regulacija cijeljenja - sastavni dio rane pacijenta_NEWLINE_Regulacija upale - putem interleukina (npr. IL-1, IL-2, TNF-alfa normalno lu\xc4\x8de)_NEWLINE_Baktericidno djelovanje - mogu pojesti bakteriju i onesposobiti je. Na\xc5\xbealost, HIV virus izabire makrofage (uz CD4 + limfocite) kao svoje doma\xc4\x87ine i unutar njih se razmno\xc5\xbeava, a da im oni sami ne mogu ni\xc5\xa1ta. Smatra se da \xc4\x87e pametni lijekovi sutra\xc5\xa1njice mo\xc4\x87i suzbiti taj virus, zasad samo HAART terapija donekle uspjeva._NEWLINE_Imunosna uloga - sastoji se da prihvati antigen, modificira ga i prezentira limfocitima (CD8 +)\n_START_SECTION_\nEndokrina, parakrina i egzokrina uloga\n_START_PARAGRAPH_\nMakrofagi lu\xc4\x8de aktivator plazminogena, va\xc5\xbean u sustavu zgru\xc5\xa1avanja krvi; lu\xc4\x8de serinske protaze i druge enzime, razne interleukine i tumor nekrozni fakrot alfu (TNF-alfa)._NEWLINE_Tako\xc4\x91er lu\xc4\x8di i \xc4\x8dimbenike koji aktiviraju neke procese, npr. proces stvaranja trombocita lu\xc4\x8denjem PDGF (eng. plateled derived growth factor), lu\xc4\x8di \xc4\x8dimenik rasta GF (eng. growth factor) i NO (du\xc5\xa1ikov monoksid), koji je va\xc5\xbean za mnoge procese u ljudskom organizmu.'